***TAARIFA KWA VYOMBO VYA HABARI***

***Kwakuchapishwa Tarehe 5 Julai 2023***

**Sauti za Busara: Kurasa Mpya Yaanza**

ZANZIBAR: Kuanzia mwezi huu wa Julai, Shirika lisilo la kiserikali la Busara Promotions na tamasha lake maarufu la muziki la kila mwaka litakuwa chini ya uongozi mpya. Akiwa na umri wa miaka 61, Yusuf Mahmoud, Mkurugenzi Mtendaji na mwanzilishi wa tamasha la Sauti za Busara kwa miaka ishirini iliyopita anasema wakati umefika wa kuwakabidhi viongozi wachanga, wenye stamina na mawazo mapya zaidi. Wakati huo huo, anasema anajivunia mafanikio mengi ya shirika hilo.

“Tulipoanzisha Busara Promotions mwaka 2003, moja ya mipango yetu ilikuwa kuandaa tamasha la kila mwaka katika Mji Mkongwe, kuonesha utajiri na utofauti wa muziki kutoka Afrika Mashariki na ukanda unaozungumza Kiswahili. Hatukutarajia tamasha hilo kuwa la barani Afrika ambalo sasa ni moja kati ya matamasha ya muziki yanayoheshimika zaidi katika Bara la Afrika, na kuvutia maelfu ya wageni wanaotembelea Zanzibar kila mwaka mwezi wa Februari,” Yusuf alitoa maoni.

Yusuf ataendelea kufanya kazi na Busara, kama mjumbe wa Bodi ya Wadhamini. Alisema kwa msaada wa ufadhili wa shirika uliohakikishiwa kwa angalau miaka miwili zaidi kutoka kwa Fumba Town, mradi unaosimamiwa na CPS, huu ni wakati sahihi kuachia vijana kuendeleza na kusimamia shirika. Kuanzia mwezi huu wa saba 2023 Lorenz Herrmann, mjasiriamali wa kitamaduni wa Ujerumani, mwanamuziki na meneja wa sanaa aliyeishi Tanzania tangu 2016, atakuwa Mkurugenzi Mkuu wa Busara Promotions,Katika kuhakikisha kuwa tamasha la kila mwaka la Sauti za Busara linafanikiwa, atafanya kazi kwa karibu na Journey Ramadhan, Mtanzania ambaye alifanya kazi kama meneja wa tamasha la Sauti za Busara tangu 2009, na sasa anachukua hatamu kama Mkurugenzi wa Tamasha.



Left to right: Festival Director Journey Ramadhan, Former Festival Director and Managing Director of Busara Promotions Yusuf Mahmoud, and Lorenz Herrmann, Managing Director of Busara Promotions. Photo by Rashde Fidigo.

Akizungumzia uteuzi wake mpya, Lorenz Herrmann, Mkurugenzi Mtendaji alisema, "Asili yangu thabiti katika usimamizi wa sanaa, pamoja na shauku yangu ya kukuza anuwai ya tamaduni na kusaidia wasanii pamoja na mtandao wangu katika sekta ya ushirika na kitamaduni niliyopata kwa miaka 7. uzoefu wa kuishi na kufanya kazi Zanzibar, Inalingana kikamilifu na maadili ya Busara Promotions na kunifanya niwe tayari kuchukua jukumu hili. Ninaamini kuwa muziki na sanaa vina uwezo wa kutatua tofauti, kukuza uelewano, na kukuza mabadiliko chanya katika jamii. Nimejitolea kudumisha maadili haya na kuendeleza athari chanya na weledi wa tamasha la kila mwaka la Sauti za Busara katika viwango vipya.”

Toleo la 21 la Sauti za Busara, kuanzia tarehe 9 – 11 Februari 2024, limefadhiliwa na Fumba Town - mradi wa CPS, Ignite Culture, Zanlink na mengine ambayo yatathibitishwa. Wanamuziki wa Kiafrika wanaopenda kushiriki wanaalikwa kutuma maombi mtandaoni kupitia tovuti ya tamasha hadi tarehe 31 Julai 2023.